2 ຄົນພົບວ່າ ມີຄວາມຜິດ ກ່ຽວກັບການຕາຍ ພວກຄົນເຂົ້າເມືອງຊາວຫວຽດນາມ 39 ຄົນ
ພວກຄ້າມະນຸດສອງຄົນ ໄດ້ພົບເຫັນວ່າ ມິີຄວາມຜິດ ໃນການເສຍວິດຂອງຊາວຫວຽດນາມ 39 ຄົນ ທີ່ລັກຂົນສົ່ງເຂົ້າໄປຈາກປະເທດແບລຈ້ຽມ ຂ້າມເຂົ້າໄປສູປະເທດອັງກິດ ໃນເດືອນຕຸລາ ປີ 2019.
ຢູ່ໃນເລື້ອງທີ່ສ້າງຄວາມຕື່ນຕົກໃຈໃຫ້ແກ່ອັງກິດ ແລະຫວຽດນາມ ພວກຄ້າມະນຸດສອງ ຄົນໄດ້ພົບເຫັນວ່າ ມິີຄວາມຜິດໃນການຂ້າຄົນຕາຍ ກ່ຽວກັບການເສຍ ຊີວິດຂອງຊາວ ຫວຽດນາມ 39 ຄົນ ຢູ່ຫຼັງລົດຂົນສົ່ງ ທີ່ຂ້າມຈາກເມືອງຊີບຣູກ (Zeebrugge) ໃນປະເທດ ແບລຈ້ຽມ ໄປຫາປະເທດອັງກິດ ໃນເດືອນຕຸລາ ປີ 2019 ຜູ້ເສຍຊີວິດຈຳນວນນຶ່ງມີອາຍຸຍັງນ້ອຍເຖິງ 15 ປີ ອີງຕາມລາຍງານ ບັນດາຜູ້ເຄາະຮ້າຍໄດ້ເສຍຊີວິດເວລາລະດັບອອກຊີເຢນຢູ່ໃນລົດຂົນ ສົ່ງເລີ້ມຕໍ່າລົງ ຈຳນວນນຶ່ງໄດ້ພະຍາຍາມສຸດຂີດທີ່ຈະຫລົບໜີໃນຂະນະ ທີ່ອີກຈຳນວນນຶ່ງ ພາກັນຮີບຮ້ອນສົ່ງຂ່າວລາ ໄປຫາຜູ້ທີ່ຮັກຫອມ ຜູ້ທີ່ເສຍຊີວີດສ່ວນໃຫຍ່ແມ່ນມາຈາກແຂວງແງ່ ອັນ (Nghe An) ແລະຮາຕິນ (Ha Tinh) ຢູ່ໃນເຂດພາກກາງຂ້ອນຂ້າງໄປທາງເໜືອຂອງຫວຽດນາມ ທີ່ເປັນ ເຂດທຸກຈົນຂອງປະເທດ ແຕ່ລະຄົນອາດຈ່າຍເຖິງ 40,000 ໂດລາເພື່ອໃຫ້ລັກ ລອບເຂົາເຈົ້າເຂົ້າໄປໃນ ປະເທດອັງກິດ ອີງຕາມໜັງສືພິມ ໜັງສືພິມ ເວົ້າວ່າ ພວກຄົນເຂົ້າເມືອງມີ “ແຜນທີ່ຈະເຮັດວຽກ ຢູ່ຮ້ານ ເຮັດເລັບ ໃນປະເທດອັງກິດ ແລະຮ້ານອາຫານ ອີກຈຳນວນນຶ່ງຫວັງວ່າ ຈະໄດ້ເຮັດວຽກເປັນ ຄົນກໍ່ດິນຈີ່ ”